ai4bharat/Pralekha huggingface dataset:
ఆర్థిక మంత్రిత్వ శాఖ
కామత్ కమిటి గుర్తించి 26 రంగాలకు, ఆరోగ్యభద్రతా రంగానికి కలిపి ఇసిఎల్ జిఎస్ 2.0 ద్వారా అత్యవసర రుణ పరపతి విధాన హామీ పథకం పొడిగింపు.
ఇజిఎల్ జిఎస్ 1.0  కాలపరిమితి పొడిగింపు
కామత్ కమిటి గుర్తించిన 26 రంగాలకు, ఆరోగ్యభద్రతారంగానికి కలిపి ఇసిఎల్ జిఎస్ 2.0 ద్వారా అత్యవసర రుణపరపతి విధాన హామీ పథకాన్ని కేంద్రప్రభుత్వం పొడగించింది. ఇసిఎల్ జిఎస్ కింద... ఈ ఏడాది ఫిబ్రవరి 29 నాటికి రూ.50 కోట్లకుపైగా రూ.500 కోట్లకు ఎక్కువ కాకుండా రుణ పరపతి కలిగిన కంపెనీలు దీనికి అర్హత కలిగి వున్నాయి. అంతే కాదు ఇవి ఈ ఏడాది ఫిబ్రవరి 29 నాటికి 30 రోజులు లేదా అంతకంటే తక్కువ రోజులపాటు పాత బకాయిలు కలిగి వుండాలి. ఈ కంపెనీలు.. వాటి మొత్తం రుణ పరపతిలో 20శాతం అదనంగా నిధులను కేటాయించడానికి అర్హత కలిగి వుంటాయి. పూచీ రహిత హామీ కలిగిన అత్యవసర రుణ పరపతి విధానం  కింద ఈ పని చేస్తారు. దీనికి జాతీయ రుణ గ్యారంటీ ట్రస్టీ కంపెనీ లిమిటెడ్ పూర్తిస్థాయిలో గ్యారంటీగా వుంటుంది. ఇసిఎల్ జిఎస్ 2.0 కింద ఇచ్చే రుణాలు ఐదు సంవత్సరాల కాలపరమితి కలిగి వుంటాయి. అసలు తిరిగి చెల్లింపుకు 12 నెలల మారటోరియం కూడా వుంటుంది.
ఇసిఎల్ జిఎస్ 2.0 తోపాటు, వార్షిక టర్నోవర్ సీలింగ్ లేని సంస్థల విషయంలో ఇసిఎల్ జిఎస్ 1.0 వర్తింప చేయాలని నిర్ణయించారు. అయితే వాటికి ఈ ఏడాది ఫిబ్రవరి 29 నాటికి రుణ పరపతి మొత్తం రూ. 50 కోట్లు వుండాలి. ఇవి గతంలో వార్షిక టర్నోవర్ రూ.250 కోట్లు దాటిన కారణంగా అర్హత కోల్పోయి వున్నాయి. వీటికి సంబంధించి మిగతా నియమ నిబంధనలు యధాతథంగా అమలవుతాయి.
ఎన్ సి జిటిసి ఈ మార్గదర్శకాలను విడుదల చేసిన రోజునుంచి 2021 మార్చి 31వరకూ ఇసిఎల్ జిఎస్ కింద విడుదల చేసిన అన్ని రుణాలకు ఈ పథకం వర్తిస్తుంది.
సభ్యులుగా వున్న రుణ సంస్థలకు మార్పులు చేర్పులతో వచ్చిన ఈ పథకం ప్రోత్సాహకాలనిస్తుంది. తద్వారా అర్హత కలిగిన రుణగ్రహీతలకు అదనపు నిధుల సౌకర్యం లభిస్తుంది. దీని కారణంగా ఎంఎస్ ఎంఇలు, వ్యాపార సంస్థలు, ఎంఎస్ ఎంఇలకు మద్దతుగా నిలిచే సంస్థలకు మేలు జరుగుతుంది. దాంతో ఆర్ధిక పునరుజ్జీవనానికి, ఉద్యోగాల సంరక్షణకు, నూతన ఉద్యోగాల కల్పనకు మార్గం సుగమం అవుతుంది. దీనికి సంబంధించి ఎన్ సి జిటిసి కార్యాచరణ మార్గదర్శకాలను విడుదల చేసింది.
వ్యవసాయ మంత్రిత్వ శాఖ
2020-21 ఖరీఫ్ మార్కెటింగ్ సీజన్లో ఎం.ఎస్.పి కార్యకలాపాలు
ప్రస్తుత ఖరీఫ్ మార్కెటింగ్ సీజన్ 2020-21లో ప్రభుత్వం ప్రస్తుత ఎంఎస్ పి పథకాల కింద రైతుల నుంచి 2020-21 ఖరీఫ్ పంటలను వాటి కనీస మద్దతుధరకు సేకరించడం కొనసాగిస్తోంది.
2020-21 ఖరీఫ్ లో పంజాబ్, హర్యానా, ఉత్తరప్రదేశ్ , తెలంగాణా, ఉత్తరాఖండ్, తమిళనాడు, చండీఘడ్, జమ్ము కాశ్మీర్, కేరళ, గుజరాత్, ఆంధ్రప్రదేశ్,ఒడిషా, మహారాష్ట్రలల రాష్ట్రాలలో ధాన్యం సేకరణ సజావుగా సాగిపోతున్నది. 20-11-2020 నాటికి ప్రభుత్వం 295.28 లక్షల మెట్రిక్ టన్నుల ధాన్యాన్ని సేకరించింది. ఇది గతసంవత్సరం ఇదే కాలంతలో 250.55 లక్షల మెట్రిక్ టన్నులు. గత ఏడాది కంటే ఇది17.83 శాతం పెరిగింది. మొత్తం 281.28 లక్షల మెట్రిక్ టన్నుల కొనుగోళ్లలో పంజాబ్ నుంచి ఒక్కదానినుంచే 295.23 లక్షల మెట్రిక్ టన్నుల ధాన్యం సేకరించారు. ఇది మొత్తం ధాన్యం సేకరణలో 68.20 శాతం.
ప్రస్తుత కెం.ఎం.ఎస్ ప్రోక్యూర్మెంట్లో 25.83 లక్షలమంది రైతులు ప్రయోజనం పొందారు. దీని ఎం.ఎస్.పి విలువ 55740.88 కోట్లు.
దీనికితోడు . రాష్ట్రాల నుంచి వచ్చిన ప్రతిపాదనల ప్రకారం , 2020 ఖరీఫ్ మార్కెటింగ్ సీజన్లో తమిళనాడు, కర్ణాటక, మహారాష్ట్ర,తెలంగాణా, గుజరాత్,హర్యానా, ఉత్తరప్రదేశ్, ఒడిషా,రాజస్థాన్, ఆంధ్రప్రదేశ్ రాష్ట్రాలలో ధరల మద్దతు పథకం కింద 45.10 లక్షల మెట్రిక్ టన్నుల పప్పుధాన్యాలు ,చమురు గింజల సేకరణకు కేంద్ర ప్రభుత్వం అనుమతిచ్చింది. దీనికితోడు, ఆంధ్రప్రదేశ్, కర్ణాటక,తమిళనాడు,కేరళ రాష్ట్రాలనుంచి 1.23 లక్షల మెట్రిక్టన్నుల ఎండుకొబ్బరి సేకరణకు కూడా అనుమతి ఇచ్చారు. ఇతర రాష్ట్రాలు, కేంద్ర పాలిత ప్రాంతాల విషయంలో పప్పుధాన్యాలు, చమురు గింజలు,ఎండుకొబ్బరి ని పిఎస్ఎస్ కింద సేకరణకు వారి నుంచి ప్రతిపాదనలు వచ్చిన అనంతరం అనుమతి ఇవ్వడం జరుగుతుంది.
ఎఫ్.ఎ.క్యు గ్రేడ్ ప్రొక్యూర్మెంట్ విషయంలో ఈ పంటలను 2020-21 సంవత్సరానికి మార్కెట్లో ధరలు ఎం.ఎస్.పి కంటే దిగువకు పడిపోతే నేరుగా రిజిస్టర్డ్ రైతులనుంచి సేకరించేందుకు అనుమతించనున్నారు. ఇందుకు ఆయా రాష్ట్రాలుకేంద్రపాలిత ప్రాంతాలలో నోటిఫైడ్ పంట నూర్పిడి కాలంలో కేంద్ర నోడల్ ఏజెన్సీలు రాష్ట్రాల నామినేటెడ్ ప్రోక్యూరింగ్ ఏజెన్సీల ద్వారా దీనిని చేపట్టనున్నారు.
20-11-2020 నాటికి ప్రభుత్వం నోడల్ ఏజెన్సీల ద్వారా 67040.30 మెట్రిక్ టన్నుల మినపపప్పు,పెసరపప్పు,వేరుశనగ, సోయాబీన్లను 362.39 కోట్ల రూపాయల విలువ మేరకు మద్దతుధరకు సేకరించింది. దీనివల్ల తమిళనాడు, మహారాష్ట్ర, గుజరాత్, హర్యానా, రాజస్థాన్ రాష్ట్రాలకుచెందిన సుమారు 38 880మంది రైతులు ప్రయోజనం పొందారు. ఇంతకు ముందు సంవత్సరం ప్రోక్యూర్మెంట్ 57 285.78 మెట్రిక్ టన్నులతో పోలిస్తే ప్రస్తుత ప్రొక్యూర్మెంట్ పప్పుధాన్యాలు, చమురు గింజల విషయంలో 17.02శాతం ఎక్కువ.
అలాగే 5089 మెట్రిక్ టన్నుల ఎండు కొబ్బరిని 52.40 కోట్ల రూపాయల మద్దతు ధర విలువకు సేకరించడం జరిగింది. దీనివల్ల 20-11-2020 నాటికి కర్ణాటక,తమిళనాడు రాష్ట్రాలకు చెందిన3,961 మంది రైతులు ప్రయోజనం పొందారు. అంతకు ముందు సంవత్సరం ఎండు కొబ్బరి కొనుగోళ్లు 293.34 మెట్రిక్టన్నులు మాత్రమే.ఎండు కొబ్బరి, మినుముల విషయంలో చాలా రాష్ట్రాలలో వాటి ధర కనీస మద్దతుధరకంటే ఎక్కువ పలుకుతున్నాయి.ఖరీఫ్సీజన్కు సంబంధించి పప్పుధాన్యాలు, చమురుగింజలు రాకకుఅనుగుణంగా ఆయా రాష్ట్రాలు నిర్ణయించిన విధంగా ప్రొక్యూర్మెంట్కు రాష్ట్రప్రభుత్వాలు, కేంద్రపాలిత ప్రాంతాలు తగిన ఏర్పాట్లు చేస్తున్నాయి.
ప్రధాన మంత్రి కార్యాలయం
డాక్టర్ ఏపీజే అబ్దుల్ కలాం జయంతి నేపథ్యంలో ఆయనకు ప్రధానమంత్రి నివాళి
భారత మాజీ రాష్ట్రపతి డాక్టర్ ఎ.పి.జె.అబ్దుల్ కలాం జయంతి సందర్భంగా ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు. శాస్త్రవేత్తగా, రాష్ట్రపతిగా సమాజంలోని ప్రతి వర్గాన్నీ ప్రభావితం చేసిన నాయకుడుగా డాక్టర్ కలాం సేవలను ఆయన గుర్తుచేసుకున్నారు.
ఈ మేరకు ఒక ట్వీట్ ద్వారా పంపిన సందేశంలో:
“మన మాజీ రాష్ట్రపతి డాక్టర్ ఎ.పి.జె.అబ్దుల్ కలాంగారికి నివాళి అర్పిస్తున్నాను. దేశానికి శాస్త్రవేత్తగా, సమాజంలోని ప్రతి వర్గాన్నీ ప్రభావితం చేసిన రాష్ట్రపతిగా ఆయన కృషి ఎంతో ప్రశంసనీయం” అని ప్రధానమంత్రి పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ మార్కెటింగ్ సీజనుకు కనీస మద్దతు ధర  అమలు తీరు
గత సంవత్సరాల్లో పంట సీజన్ల మాదిరిగానే ప్రభుత్వం 2020-21 ఖరీఫ్ పంటలను కూడా జరుగుతున్న 2020-21 ఖరీఫ్ మార్కెటింగ్ సీజనుకు రైతుల నుంచి ప్రస్తుతము అమలులో ఉన్న కనీస మద్దతు ధర స్కీము ప్రకారం సేకరణ కోనసాగిస్తున్నది.
ఖరీఫ్ 2020-21 పంటకాలానికి పంజాబ్, హర్యానా, ఉత్తర ప్రదేశ్, తమిళనాడు, ఉత్తరాఖండ్, చండీగఢ్, జమ్మూ & కాశ్మీర్ , కేరళ మరియు గుజరాత్ రాష్ట్రాలు మరియు కేంద్రపాలిత ప్రాంతాలలో ధాన్యం సేకరణ చురుకుగా సాగుతున్నది. 2020 నవంబర్ 1వ తేదీ వరకు 210.49 లక్షల మెట్రిక్ టన్నుల  వరి ధాన్యం కొనుగోలు చేశారు. గత సంవత్సరం ఇదే సమయంలో చేసిన 175.48 ఎల్ ఎం టిల ధాన్యంతో పోల్చితే ఇది 19.95% ఎక్కువ. ఈ ఏడాది కొనుగోలు చేసిన 210.49 ఎల్ ఎం టిలలో ఒక్క పంజాబ్ రాష్ట్రం నుంచి మాత్రమే 148.07 ఎల్ ఎం టిలు సేకరించారు. ఇది మొత్తం సేకరణలో 70.34 %.
ప్రస్తుతం కొనసాగుతున్న ఖరీఫ్ మార్కెటింగ్ సీజను సేకరణలో ఇప్పటివరకు 17.74 లక్షల మంది రైతులకు ప్రయోజనం చేకూరింది. సేకరించిన ధాన్యం ఎంఎస్పీ విలువ 39740.54 కోట్లు.
అంతేకాకుండా ధరల మద్దతు స్కీము  కింద ఖరీఫ్ మార్కెటింగ్ సీజను 2020లో తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్ మరియు ఆంధ్రప్రదేశ్ రాష్ట్రాల నుంచి అందిన ప్రతిపాదనల మేరకు 45.10 ఎల్ ఎం టిల పప్పు ధాన్యాలు మరియు నూనె గింజల సేకరణకు అనుమతి ఇవ్వడం జరిగింది. అంతేకాకుండా ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాల నుంచి 1.23 ;లక్షల మెట్రిక్ టన్నుల కొబ్బరి  సేకరణకు అనుమతి మంజూరు చేయడం జరిగింది. ఇతర రాష్ట్రాలు / కేంద్రపాలిత ప్రాంతాల నుంచి పప్పు ధాన్యాలు, నూనె గింజలు మరియు కొబ్బరి సేకరణకు ప్రతిపాదనలు అందినట్లయితే ధరల మద్దతు స్కీము  ప్రకారం 2020-21 సంవత్సరానికి ప్రకటించిన ఎమ్మెస్పీ ప్రకారం నేరుగా నమోదు చేసుకున్న రైతుల నుంచి సేకరణకు ఆమోదం తెలుపడం జరుగుతుంది. ఒకవేళ ఆయా రాష్ట్రాలు / కేంద్రపాలిత ప్రాంతాలలో ప్రకటిత సీజన్లో మార్కెట్ ధర తగ్గినట్లయితే రాష్ట్ర ప్రభుత్వ సేకరణ సంస్థల ద్వారా కేంద్ర ప్రభుత్వ నోడల్ ఏజెన్సీలు కనీస మద్దతు ధరకు సేకరణ జరుపుతాయి.
తమిళనాడు, మహారాష్ట్ర, గుజరాత్ మరియు హర్యానా రాష్ట్రాలకు చెందిన 6607 మంది రైతుల నుంచి రూ. 57.83 కోట్ల విలువైన కనీస మద్దతు ధర చెల్లించి కేంద్రప్రభుత్వం తమ నోడల్ ఏజెన్సీల ద్వారా 01.11.2020 వరకు 10571.40 మెట్రిక్ టన్నుల పెసర్లు, నినుములు వేరుశనగ కాయలు మరియు సోయాబీన్ సేకరించడం జరిగింది. అదేవిధంగా కర్ణాటక మరియు తమిళనాడు రాష్ట్రాలకు చెందిన 3961 మంది రైతులకు ప్రయోజనం చేకూర్చే విధంగా 5089 మెట్రిక్ టన్నుల కొబ్బరిని  రూ. 52.40 కోట్ల కనీస మద్దతు ధర చెల్లించి సేకరించడం జరిగింది. అనేక ప్రధాన ఉత్పత్తి రాష్ట్రాలలో కొబ్బరి, మినుముల మార్కెట్ ధరలు ఎమ్మెస్పీకి పైన పలుకుతున్నాయి. పప్పుధాన్యాలు మరియు నూనె గింజల ఖరీఫ్ పంట రాకకు అనుగుణంగా ఆయా తేదీల నుంచి సేకరణ ప్రారంభించడానికి ఆయా రాష్ట్ర / కేంద్రపాలిత ప్రభుత్వాలు అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్, మధ్యప్రదేశ్ మరియు తెలంగాణ రాష్ట్రాలలో ఎంఎస్పీ ప్రకారం పత్తిగింజల  సేకరణ పనులు సాఫీగా సాగుతున్నాయి. 01.11.2020 వరకు 633719 బేళ్ల పత్తిని సేకరించడం జరిగింది సేకరించిన పత్తి విలువ రూ. 184563 లక్షలు ఈ సేకరణ వల్ల 120437 మంది రైతులకు ప్రయోజనం చేకూరింది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సెమికాన్ ఇండియా 2023 విజయవంతం అయిన తర్వాత, వచ్చే సంవత్సరం సెప్టెంబర్ లో జరగనున్న సెమికాన్ ఇండియాను ప్రారంభించడానికి సహాయమంత్రి రాజీవ్ చంద్రశేఖర్ బుధవారం బెంగళూరు రానున్నారు.
గుజరాత్లో ఈ ఏడాది ప్రారంభంలో జరిగిన సెమికాన్ ఇండియా 2023 విజయవంతమైన తరువాత తిరిగి సెప్టెంబర్ 2024లో
తిరిగి గ్లోబల్ సమ్మిట్ జరగనుంది. సెమికాన్ ఇండియా 2024 కోసం పూర్వరంగంగా నిర్వహించే కార్యక్రమం 13 సెప్టెంబర్ బుధవారం జరుగుతుంది. ఈ కార్యక్రమం బెంగళూరు అంతర్జాతీయ ప్రదర్శన కేంద్రంలో రెండు రోజులు జరుగుతుంది.
Electronica & Productionica భాగస్వామ్యంలో SEMI నిర్వహించే ఈ ప్రధాన కార్యక్రమాన్ని కేంద్ర నైపుణ్యాభివృద్ధి & వ్యవస్థాపకత మరియు ఎలక్ట్రానిక్స్ & ఇన్ఫర్మేషన్ టెక్నాలజీ శాఖ సహాయ మంత్రి శ్రీ రాజీవ్ చంద్రశేఖర్ ప్రారంభిస్తారు.
పూర్వ రంగంగా జరిగే ఈ ప్రధాన కార్యక్రమం ఇతివృత్తం "భారతదేశం — ప్రపంచ ఎలక్ట్రానిక్స్ పరిశ్రమలో విశ్వసనీయ భాగస్వామి మరియు పెరుగుతున్న శక్తి.". సెమీకండక్టర్ పరిశ్రమలో భారతదేశం యొక్క ప్రముఖ శక్తిగా ఎదిగేందుకు
తోడ్పడటానికి పరిశ్రమకు చెందిన దిగ్గజాలు , పరిశోధకులు మరియు ప్రభుత్వ అధికారులను ఒక వేదికపైకి చేరుస్తుంది.
ఆ విధంగా ఇప్పుడు దేశంలో తప్పనిసరిగా హాజరు కావాల్సిన విశేష చిహ్నం వంటి కార్యక్రమంగా మారింది. అది
భారతదేశ ఎలక్ట్రానిక్స్ తయారీ రంగాన్ని పెంచడానికి స్థానిక మరియు అంతర్జాతీయ సంస్థలను ఏకం చేసింది.
ఈ ప్రత్యేక కార్యక్రమం సందర్బంగా గ్లోబల్ ఎలక్ట్రానిక్స్ మరియు సెమీకండక్టర్స్ ఎకోసిస్టమ్ను బలోపేతం చేయడంలో భారతదేశం యొక్క పురోగతిని MoS శ్రీ రాజీవ్ చంద్రశేఖర్ ఉద్ఘాటిస్తారు. పెరుగుతున్న భారతదేశం ఉరవడిని , ముఖ్యంగా జి20 అధ్యక్ష హోదాలో భారతావని ఇటీవలి చారిత్రాత్మక న్యూఢిల్లీ ప్రకటన నేపథ్యంలో ఎలా అభివృద్ధి చెందుతోందో ఆయన నొక్కిచెప్తారు. .
ప్రపంచ దేశాల అభివృద్ధిలో భారతదేశం ప్రపంచానికి నమ్మకమైన భాగస్వామిగా ఎలా మారుతున్నదో శ్రీ రాజీవ్ చంద్రశేఖర్ గతంలో ఉద్ఘాటించారు. మైక్రాన్, AMD, లామ్ రీసెర్చ్ మరియు అప్లైడ్ మెటీరియల్స్ వంటి ప్రముఖ కంపెనీలు ఇప్పటికే భారతదేశంలో పెట్టుబడులు పెడుతున్నాయి, ఉత్పాదక పర్యావరణ వ్యవస్థ వృద్ధికి దోహదపడుతున్నాయి, ఉద్యోగ అవకాశాలను సృష్టించాయి మరియు 5 ట్రిలియన్ డాలర్ల ఆర్థిక వ్యవస్థను సాధించాలనే భారతదేశ లక్ష్యానికి అనుగుణంగా కలసి నడుస్తున్నాయి. .
ప్రధాన మంత్రి శ్రీ నరేంద్ర మోదీ నాయకత్వంలో పరిశ్రమకు చెందిన భాగస్వామ్యపక్షాలు మరియు సంఘాల సహకారంతో ఇండియా సెమీకండక్టర్ మిషన్ ఆధ్వర్యంలో సెమికాన్ఇండియా 2023ని నిర్వహించారు.
భారతదేశ సెమీకండక్టర్ మిషన్ దార్శనికతకు అనుగుణంగా, సెమీకండక్టర్ డిజైన్, తయారీ మరియు సాంకేతిక అభివృద్ధికి ప్రపంచ కేంద్రంగా గా భారతదేశాన్ని అభివృద్ధి చేయడం లక్ష్యం. ఈ కార్యక్రమంలో అంకుర సంస్థలు , వ్యవస్థాపకులు, వినూత్న కల్పనల ఆవిష్కర్తలు, విద్యావేత్తలు, పరిశోధకులు మరియు ప్రభుత్వ అధికారులు ప్రాతినిధ్యం వహిస్తారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
సెంట్రల్ ఏషియన్ ఫ్లై వే లో వలస పక్షులు, వలస పక్షుల ఆవాసాల పరిరక్షణ కోసం పటిష్ట చర్యలు అమలు చేయాలని నిర్ణయించిన సెంట్రల్ ఏషియన్ ఫ్లై వే ప్రాంత దేశాలు
వలస పక్షులు, వలస పక్షుల ఆవాసాల పరిరక్షణ కోసం పటిష్ట చర్యలు అమలు చేయాలని సెంట్రల్ ఏషియన్ ఫ్లై వే ప్రాంత దేశాలు నిర్ణయించాయి. సెంట్రల్ ఏషియన్ ఫ్లై వే లో వలస పక్షులు, వాటి ఆవాసాల కోసం పరిరక్షణ అమలు చేయాల్సిన చర్యలపై ఐక్యరాజ్యసమితి పర్యావరణ కార్యక్రమం/ వలస జాతులపై కన్వెన్షన్  సహకారంతో పర్యావరణ, అటవీ మరియు వాతావరణ మార్పుల మంత్రిత్వ శాఖ నిర్వహించిన సమావేశంలో ఈ నిర్ణయం తీసుకున్నారు. సమావేశం న్యూఢిల్లీలో 2023 మే 2 నుంచి 4 వరకు జరిగింది.
సమావేశాన్ని కేంద్ర పర్యావరణ, అటవీ మరియు వాతావరణ మార్పుల శాఖ సహాయ మంత్రి శ్రీ అశ్విని కుమార్ చౌబే ప్రారంభించారు. తన ప్రసంగంలో గ్లాస్గో లో జరిగిన కాప్ -26లో పర్యావరణ పరిరక్షణ కోసం ప్రధానమంత్రి చేసిన ప్రసంగాన్ని మంత్రి ప్రస్తావించారు. పర్యావరణ పరిరక్షణ కోసం ప్రధానమంత్రి ప్రతిపాదించిన లైఫ్  విధానాన్ని మంత్రి వివరించారు. ప్రధానమంత్రి ఇచ్చిన పిలుపు మేరకు సెంట్రల్ ఏషియన్ ఫ్లై వే లో వలస పక్షులు, వాటి ఆవాసాల కోసం పరిరక్షణ కోసం కార్యాచరణ ప్రణాళిక రూపొందించి అమలు చేసేందుకు భరతదేశం చర్యలు తీసుకుంటుందని మంత్రి అన్నారు. పర్యావరణహిత జీవనశైలి అవలంభించడం వల్ల వలస పక్షుల తో సహా అన్ని జీవుల ఉనికిని రక్షించడానికి అవకాశం కలుగుతుందన్నారు. భవిష్యత్తు దృష్టిలో ఉంచుకుని వలస పక్షుల తో సహా అన్ని జీవుల ఉనికిని పరిరక్షించడానికి తగిన చర్యలు అవసరమనిశ్రీ అశ్విని కుమార్ చౌబే స్పష్టం చేశారు. పర్యావరణ పరిరక్షణ ప్రతి ఒక్కరి బాధ్యత అని శ్రీ అశ్విని కుమార్ చౌబే అన్నారు. పర్యావరణహిత జీవన శైలి కోసం ప్రధానమంత్రి ఇచ్చిన పిలుపు మేరకు నిర్వహించిన సమావేశం సెంట్రల్ ఏషియన్ ఫ్లైవేలో పరిరక్షణ,సుస్థిర అభివృద్ధి అనే ఉమ్మడి లక్ష్యం సాధనకు ఉపకరిస్తుందన్నారు.
అర్మేనియా, బంగ్లాదేశ్, కజకిస్తాన్, కిర్గిజ్స్తాన్, కువైట్, మంగోలియా, ఒమన్, సౌదీ అరేబియా, తజికిస్తాన్, ఉజ్బెకిస్తాన్తో సహా సెంట్రల్ ఏషియన్ ఫ్లై వే ప్రాంతంలోని పదకొండు దేశాలు, సిఎంఎస్, ఏఈడబ్ల్యుఏ, రాప్టర్స్ ఒప్పందంపై సంతకాలు చేసిన దేశాల, సెక్రటేరియట్లు, వన్యప్రాణి ముఖ్య ప్రతినిధులు, దేశానికి చెందిన శాస్త్రీయ సంస్థలు, అంతర్జాతీయ, జాతీయ ప్రభుత్వేతర సంస్థలు, నిపుణులు ఈ సమావేశానికి హాజరయ్యారు. రాష్ట్రాల వార్డెన్లు,
సెంట్రల్ ఆసియన్ ఫ్లైవే కోసం ఒక సంస్థాగత వ్యవస్థ రూపకల్పనపై సమావేశంలో ప్రతినిధులు చర్చించారు. వ్యవస్థను అభివృద్ధి చేయాలని నిర్ణయించిన ప్రతినిధులు కార్యాచరణ ప్రణాళిక అమలు చేయాల్సిన ప్రాధాన్యత గల ప్రాంతాలను గుర్తించాలని నిర్ణయించారు. సీఎంఎస్ సీఏఎఫ్ ముసాయిదా కార్యాచరణ ప్రణాళిక రూపొందించాలని అంగీకరించారు. వలస పక్షులు, వాటి ఆవాసాలను పరిరక్షించడానికి ఆలోచనలు , ఉత్తమ విధానాల ద్వారా సహకరించుకోవాలి అని సమావేశంలో నిర్ణయించారు. వలస పక్షులు, వాటి ఆవాసాల పరిరక్షణకు ఒక సమన్వయ విధానాన్ని అభివృద్ధి చేయాలని సమావేశం తీర్మానించింది.వలస పక్షులు, వాటి ఆవాసాల పరిరక్షణకు కృషి చేయాలని సమావేశానికి హాజరైన దేశాల మధ్య ఏకాభిప్రాయం కుదిరింది.
పక్షుల అభయారణ్యం నిర్వహణ, పక్షులసంరక్షణ కోసం భారతదేశంలో ఏర్పాటైన అభయారణ్యాలు, అభయారణ్యాల నిర్వహణ కోసం భారతదేశంలో అమలు జరుగుతున్న విధానాలు తెలుసుకోవడానికి ప్రతినిధులు హర్యానాలోని గురుగ్రామ్లోని సుల్తాన్పూర్ నేషనల్ పార్క్కు క్షేత్ర పర్యటనను కూడా చేపట్టారు.
బొగ్గు మంత్రిత్వ శాఖ
ఎన్సిఎల్ 3.5 కోట్ల రూపాయలతో నైపుణ్య అభివృద్ధి ప్రాజెక్టును ప్రారంభించనున్న ఎన్సిఎల్
ప్లాస్టిక్ ఇంజనీరింగ్లో ఐదు వందల మంది స్థానిక యువతకు శిక్షణ
· ఉద్యోగ-ఆధారిత నైపుణ్యాన్ని అందించడానికి ఎన్సిఎల్ ప్రతి ట్రైనీపై 70,000 రూపాయలను ఖర్చు చేస్తుంది
· నేషనల్ స్కిల్ క్వాలిఫికేషన్ ఫ్రేమ్వర్క్ కింద శిక్షణకు రూపకల్పన
· సమర్థవంతమైన శిక్షణను అందించడానికి ఎన్సిఎల్ కి సీపెట్ చెన్నై సహకారం
బొగ్గు మంత్రిత్వ శాఖ నిర్వహణలో మినీరత్నకంపనీగా గుర్తింపు పొందిన నార్తరన్ కోల్ఫీల్డ్స్ లిమిటెడ్  ప్లాస్టిక్ ఇంజినీరింగ్ ట్రేడ్లో సంస్థ ఉన్న ప్రాంతం, దాని చుట్టుపక్కల ఉన్న ప్రాంతాల్లో నివసిస్తున్న 500 మంది యువతకు శిక్షణ ఇస్తోంది. మార్కెట్లో పోటీ పడి ఉద్యోగాలు పొందటానికి వీలుగా ఈ శక్షణా కార్యక్రమాలను నిర్వహిస్తున్నారు. చెన్నైలోని సెంట్రల్ ఇన్స్టిట్యూట్ ఆఫ్ పెట్రోకెమికల్స్ ఇంజనీరింగ్ అండ్ టెక్నాలజీ  సహకారంతో ఈ శిక్షణ నిర్వహించనున్నారు.
కోర్సు ఫీజు, కోర్స్ మెటీరియల్, యూనిఫాం, ట్రైనింగ్ కిట్, వసతి మరియు ఇతర ఓవర్ హెడ్ ఛార్జీలతో కూడిన ఈ రెసిడెన్షియల్ ట్రైనింగ్ ప్రోగ్రామ్ కోసం ఎన్సిఎల్ కార్పొరేట్ సామాజిక బాధ్యత కింద ప్రతి ట్రైనీపై 70000 రూపాయలను ఖర్చు చేస్తుంది. ఎంపికైన అభ్యర్థులకు భోపాల్, గ్వాలియర్ మరియు లక్నో లో ఉన్న సీపెట్ కేంద్రాల్లో ప్లాస్టిక్ ప్రాసెసింగ్, ఇంజక్షన్ మోల్డింగ్, బ్లో మౌల్డింగ్, ప్లాస్టిక్ రీసైక్లింగ్ మొదలైన వాటిలో శిక్షణ ఇస్తారు. నేషనల్ స్కిల్ క్వాలిఫికేషన్ ఫ్రేమ్వర్క్ నిర్దేశించిన నిబంధనల ప్రకారం ఈ శిక్షణా కార్యక్రమాన్ని రూపొందించారు. దీనికి నేషనల్ స్కిల్ క్వాలిఫికేషన్ కమిటీ ఆమోదం లభించింది.
శిక్షణా కార్యక్రమాల నిర్వహణపై ఎన్సిఎల్ హోల్డింగ్ కంపెనీ అయిన కోల్ ఇండియా లిమిటెడ్ సిపెట్ ల మధ్య ఎంఒయు కుదిరింది.
అభ్యర్థులను ఎంపిక చేయడానికి సిపెట్ తో కలిసి ఎన్సిఎల్ నిగాహి మరియు ఖాడియా ప్రాజెక్ట్లలో రెండు రోజుల స్క్రీనింగ్ కార్యక్రమాన్ని నిర్వహించింది. నైపుణ్య అభివృద్ధి కార్యక్రమం కోసం 345 మంది అర్హులైన అభ్యర్థులు ఎంపికయ్యారు. మిగిలిన అభ్యర్థులు తరువాత ఎంపిక చేస్తారు.
కార్పొరేట్ సామాజిక బాధ్యత కింద 2020-21 ఆర్థిక సంవత్సరంలో ఎన్సిఎల్ దాదాపు 130 కోట్ల రూపాయలు ఖర్చు చేసింది, 2021-22 సంవత్సరంలో సిఎస్ఆర్ కార్యకలాపాల కోసం 132.75 కోట్లు ఖర్చు చేయాలని లక్ష్యంగా పెట్టుకుంది.
మినీరత్న కంపెనీ అయిన ఎన్సిఎల్ సింగ్రౌలి యూనిట్ 10 అత్యంత యాంత్రిక ఓపెన్కాస్ట్ బొగ్గు గనులను కలిగి ఉంది. జాతీయ బొగ్గు ఉత్పత్తిలో 15 శాతం బొగ్గును ఎన్సిఎల్ ఉత్పత్తి చేస్తున్నది. గత ఆర్థిక సంవత్సరంలో కంపెనీ 115 మిలియన్ టన్నులకు పైగా బొగ్గును ఎన్సిఎల్ ఉత్పత్తి చేసింది.
రైల్వే మంత్రిత్వ శాఖ
కిసాన్ రైళ్ల ద్వారా వ్యవసాయ ఉత్పత్తుల రవాణా
యూనియన్ బడ్జెట్ 2020-21లో చేసిన ప్రకటనకు అనుగుణంగా, ఉత్పత్తి లేదా మిగులు ప్రాంతాల నుండి వినియోగం లేదా లోపం ఉన్న పండ్లు, కూరగాయలు, మాంసం, పౌల్ట్రీ, ఫిషరీ మరియు పాల ఉత్పత్తులతో సహా పాడైపోయే వస్తువులను వేగంగా తరలించడానికి భారతీయ రైల్వేలు కిసాన్ రైల్ రైళ్లను ప్రవేశపెట్టాయి. కిసాన్ రైలు సేవలు సమయ పట్టికతో పాటు డిమాండ్ ఆధారితంగా ఉంటాయి. కిసాన్ రైల్ రైతులను సుదూర, పెద్ద మరియు మరింత లాభదాయకమైన మార్కెట్లను పొందేందుకు విస్తారమైన రైల్వే నెట్వర్క్ను ఉపయోగించుకునేలా చేస్తుంది. ఇది మల్టీ కమోడిటీ, మల్టీ కన్సిగ్నర్, మల్టీ కన్సిగ్నీ మరియు మల్టీ స్టాపేజ్ల కాన్సెప్ట్పై ఆధారపడి ఉంటుంది. చిన్న రైతులు పెద్ద మరియు సుదూర ప్రాంతాల్లోని మార్కెట్లకు చేరుకోవడానికి వీలుగా బుక్ చేసుకునే పరిమాణంపై కనీస పరిమితి లేదు.
వ్యవసాయం & రైతుల సంక్షేమం మరియు వ్యవసాయం/పశుసంవర్ధక శాఖ/రాష్ట్ర ప్రభుత్వాల మత్స్య శాఖలు అలాగే స్థానిక సంస్థలు మరియు ఏజెన్సీలు, మండీలు మొదలైన వాటితో సంప్రదింపులు జరిపి కిసాన్ రైలు సేవల తరలింపు కోసం సంభావ్య సర్క్యూట్లు గుర్తించబడతాయి మరియు డిమాండ్ ఆధారంగా రేకులు అందించబడతాయి. తదనుగుణంగా కిసాన్ రైలు సర్వీసుల నిర్వహణకు ప్రాధాన్యత ఇవ్వబడుతుంది.
2020, ఆగస్ట్ 7న మరియు 28 నవంబర్, 2021 వరకు మొదటి కిసాన్ రైల్ సర్వీస్ను ప్రారంభించినప్పటి నుండి, భారతీయ రైల్వే 1,642 కిసాన్ రైలు సేవలను నిర్వహించింది. కాలీఫ్లవర్ మరియు ఇతర పండ్లు మరియు కూరగాయలు, ఉల్లి, అరటి, బంగాళాదుంప, వెల్లుల్లి, దానిమ్మ, నారింజ, క్యాబేజీ వంటి దాదాపు 5.4 లక్షల టన్నుల వస్తువులను రవాణా చేసింది. ఈ సేవలు ఆంధ్రప్రదేశ్, అస్సాం, గుజరాత్, కర్ణాటక, మధ్యప్రదేశ్, మహారాష్ట్ర, పంజాబ్, తెలంగాణ, త్రిపుర, ఉత్తరప్రదేశ్ మరియు పశ్చిమ బెంగాల్ రాష్ట్రాల నుండి నిర్వహించబడుతున్నాయి.
ఇప్పటి వరకు కిసాన్ రైలు సేవల ద్వారా సరకుల రవాణాకు ఎలాంటి ఇబ్బందులు ఎదురుకాలేదు. నిలుపుదల, ట్రిప్పుల సంఖ్య మరియు టైమ్ టేబుల్ కిసాన్ రైల్ సేవల కూర్పు మరియు కొత్త సేవలను ప్రవేశపెట్టడం రైతులు మరియు రవాణాదారులతో సంప్రదించి ఖరారు చేయబడుతుంది.
రైల్వేలు, కమ్యూనికేషన్లు మరియు ఎలక్ట్రానిక్ & ఇన్ఫర్మేషన్ టెక్నాలజీ మంత్రి శ్రీ అశ్విని వైష్ణవ్ ఈరోజు రాజ్యసభలో ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
పౌర విమానయాన మంత్రిత్వ శాఖ
గరుడ్ పోర్టల్ ద్వారా కోవిడ్-19 సంబంధిత ద్రోన్/ఆర్పిఏఎస్ ఆపరేషన్లు చేసే ప్రభుత్వ సంస్థలకు షరతులతో కూడిన మినహాయింపులు
కోవిడ్-19 పై ఆర్పిఏఎస్  / డ్రోన్ ఆపరేషన్లు కోసం ప్రభుత్వ సంస్థలకు ఫాస్ట్ ట్రాక్ షరతులతో కూడిన మినహాయింపులను అందించడానికి పౌర విమానయాన మంత్రిత్వ శాఖ , డైరెక్టరేట్ జనరల్ ఆఫ్ సివిల్ ఏవియేషన్  గరుడ్ పోర్టల్  ను ప్రారంభించాయి.
గరుడ్ అనేది ‘డ్రోన్ల ఉపయోగంలో ప్రభుత్వ అధికారిక సహాయం ’ . సంబంధిత సంస్థ నుండి అవసరమైన అనుమతులు పొందడం, రెండు వారాలలోపు పోర్టల్ను ప్రారంభించడం ఈ ప్రక్రియలో పాల్గొన్న ఎంఓసిఏ, డిజిసిఏ, ఏఏఐ, ఎన్ఐసి లోని వివిధ అధికారుల కృషి అంకితభావానికి నిదర్శనం. అనుమతి పొందిన ఎనిమిది రోజుల స్వల్ప వ్యవధిలో, పోర్టల్ రూపకల్పన, అభివృద్ధి, బీటా-పరీక్షించబడింది ఢిల్లీలోని నేషనల్ ఇన్ఫర్మేటిక్స్ సెంటర్  సీనియర్ సిస్టమ్ అనలిస్ట్ మిస్టర్ విక్రమ్ సింగ్ ప్రారంభించారు, ఇంట్లో ఒంటరిగానే ఆయన దీనిపై పనిచేసారు.
పౌర విమానయాన శాఖ డైరెక్టర్ జనరల్ జరీ చేసిన ఆదేశాలకు అనుగుణంగా నిబంధనలు, నియంత్రణలు ఉంటాయి.
షరతులతో కూడిన మినహాయింపు ఇస్తే, అందుకు సంబందించిన షరతులు ఇలా ఉంటాయి.
ప్రభుత్వం నియయించిన సంస్థ , నిఘా, ఫోటోగ్రఫీ, కోవిడ్-19కి సంబంధించిన బహిరంగ ప్రకటనలకు మోహరించిన ఆర్పిఏ- షరతుల మినహాయింపుల పరిమితులకు లోబడే ఉంటాయి. ఇవి కాకుండా ఇతర ఆర్యకలాపాలకు, కోవిడ్ కి సంబంధించినవే అయినా, వాటికి విడిగా అనుమతులు తీసుకోవాల్సి ఉంటుంది.
షరతులతో కూడిన మినహాయింపులు బాటరీ తో నడిచే రోటరీ వింగ్ ఆర్పిఏ వరకే పరిమితం. ఇతర వినియోగానికి ఖచ్చితంగా నిషేధం.
ఆర్పిఏ ల ఆపరేషన్లలో భద్రత చర్యల బాధ్యత పూర్తిగా ఆ ప్రభుత్వ సంస్థదే.
ఇలా ఆర్పిఏ వినియోగంలో కొన్ని పరిమితులు, షరతులు ఉంటాయి. డీజీసీఏ జారీ చేసిన ప్రత్యేక గుర్తింపు సంఖ్య /డ్రోన్ రసీదు సంఖ్య కలిగి ఉండాలి; 25 కిలోల మించి బరువు ఉండరాదు; కంట్రోల్ రూమ్ నుండి నియంత్రణ తప్పితే దానంతట అదే తిరిగి వెనక్కి వచ్చేలా ఉండాలి. భూ ఉపరితలం నుండి 200 అడుగులను దాటి వెళ్ళరాదు. ప్రజలకు, భవనాలకు, వాహనాలకు, వివిధ రకాల ఆస్తులకు సురక్షితమైన దూరంతో ఆపరేట్ చేయాలి. ఎటువంటి పదార్థాన్ని తీసుకెళ్లడం కానీ, వెదజల్లడం కానీ చేయకూడదు; సూర్యోదయం, సూర్యాస్తమయం మధ్యే దీనిని ఉపయోగించాలి.
ముంబై, ఢిల్లీ, చెన్నై, బెంగళూరు, హైదరాబాద్ విమానాశ్రయాలకు 5 కిలోమీటర్ల పరిథి లోకి వీటిని అనుమతించరు. ఇంకా వాటిని ఆపరేట్ చేసే ప్రాంతాల పరిమితులను స్పష్టంగా విధించారు.
(Visitor Counter : 167
సమాచార, ప్రసార మంత్రిత్వ శాఖ
నిషేధిత సంస్థ సిఖ్స్ ఫర్ జస్టిస్తో అనుసంధానించబడిన యాప్లు, వెబ్సైట్ మరియు సోషల్ మీడియా ఖాతాలను బ్లాక్ చేస్తూ ఉత్తర్వులు జారీ చేసిన సమాచార మరియు ప్రసార మంత్రిత్వ శాఖ.
చట్టవ్యతిరేక కార్యకలాపాల కింద చట్టవిరుద్ధమని ప్రకటించబడిన సిక్కుల ఫర్ జస్టిస్ తో సన్నిహిత సంబంధాలు కలిగి ఉన్న విదేశీ ఆధారిత “పంజాబ్ పాలిటిక్స్ టీవీ” యాప్లు, వెబ్సైట్ మరియు సోషల్ మీడియా ఖాతాలను బ్లాక్ చేయాలని సమాచార & ప్రసార మంత్రిత్వ శాఖ ఆదేశించింది. నివారణ చట్టం, 1967. ప్రస్తుతం జరుగుతున్న రాష్ట్ర అసెంబ్లీ ఎన్నికల సమయంలో పబ్లిక్ ఆర్డర్కు భంగం కలిగించేందుకు ఆన్లైన్ మీడియాను ఉపయోగించేందుకు ఛానెల్ ప్రయత్నిస్తోందన్న ఇంటెలిజెన్స్ ఇన్పుట్ల ఆధారంగా మంత్రిత్వ శాఖ ఫిబ్రవరి 18న IT నిబంధనల ప్రకారం అత్యవసర అధికారాలను ఉపయోగించి పంజాబ్ పాలిటిక్స్ టీవీ” డిజిటల్ మీడియా వనరులను నిరోధించింది.
బ్లాక్ చేయబడిన యాప్లు, వెబ్సైట్ మరియు సోషల్ మీడియా ఖాతాల కంటెంట్లు మత సామరస్యాన్ని మరియు వేర్పాటువాదాన్ని ప్రేరేపించే సామర్థ్యాన్ని కలిగి ఉన్నాయి; మరియు భారతదేశ సార్వభౌమాధికారం మరియు సమగ్రత, రాష్ట్ర భద్రత మరియు పబ్లిక్ ఆర్డర్కు హానికరం అని కనుగొనబడింది. ప్రస్తుతం జరుగుతున్న ఎన్నికల సమయంలో కొత్త యాప్లు మరియు సోషల్ మీడియా ఖాతాలను ప్రారంభించడం కూడా గమనించబడింది.
భారతదేశంలోని మొత్తం సమాచార వాతావరణాన్ని భద్రపరచడానికి మరియు భారతదేశ సార్వభౌమత్వాన్ని మరియు సమగ్రతను అణగదొక్కే అవకాశం ఉన్న ఏవైనా చర్యలను అడ్డుకోవడానికి భారత ప్రభుత్వం అప్రమత్తంగా మరియు కట్టుబడి ఉంది.
సమాచార, ప్రసార మంత్రిత్వ శాఖ
బంగ్లాదేశ్ సమాచార , ప్రసార మంత్రి డా. హసన్ మహమూద్ ని కలిసిన శ్రీ అనురాగ్ సింగ్ ఠాకూర్
"బంగబంధు" చిత్రాన్ని వేగంగా పూర్తి చేసి మార్చి 2022 లో అంతర్జాతీయంగా విడుదల చేయాలని భారత్, బంగ్లాదేశ్ అంగీకారం
డిసెంబర్ 6, 2021 న "మైత్రి దివాస్" సందర్భంగా ప్రత్యేక కార్యక్రమాల నిర్వహణకు సన్నాహాలు
బంగ్లాదేశ్ సమాచార , ప్రసార మంత్రి డా. హసన్ మహమూద్ నాయకత్వంలో వచ్చిన దేశ ప్రతినిధి బృందంతో కేంద్ర సమాచార ప్రసార శాఖ మంత్రి శ్రీ అనురాగ్ సింగ్ ఠాకూర్ రెండు దేశాలకు సంబంధించిన వివిధ అంశాలపై చర్చలు జరిపారు. రెండు దేశాల మధ్య ప్రసార, సమాచార రంగంలో సంబంధాలను మరింత బలోపేతం చేయడం, రెండు దేశాల ప్రజల మధ్య బంధాలను పటిష్టం చేయడం, రెండు దేశాల మధ్య సాంస్కృతిక సంబంధాలను మెరుగు పరచడం లాంటి అంశాలపై మంత్రులు చర్చలు జరిపారు. రెండు దేశాలకు ఆసక్తి కలిగిన అంశాలను చర్చించి తమకు సహకరించడానికి ముందుకు వచ్చిన భారతదేశానికి బంగ్లాదేశ్ మంత్రి కృతజ్ఞతలు తెలిపారు. 2021 మార్చి నెలలో భారత ప్రధానమంత్రి శ్రీ నరేంద్రమోదీ తమ దేశంలో పర్యటించిన అంశాన్ని ఆయన గుర్తు చేసుకున్నారు.
2. షేక్ ముజీబుర్ రహమాన్ జీవితం , ఆనాటి సంఘటనల ఆధారంగా నిర్మిసున్న "బంగబంధు" చిత్ర నిర్మాణంపై . శ్రీ అనురాగ్ ఠాకూర్ సంతృప్తి వ్యక్తం చేసారు. "నిర్మాణంలో ఎక్కువ చాలా భాగం పూర్తయింది. పరిస్థితులు అనుకూలిస్తే 2022 మార్చి నాటికి పూర్తయ్యే అవకాశాలు ఉన్నాయి. చిత్రాన్ని 2022 మార్చిలో అంతర్జాతీయంగా విడుదల చేయవచ్చు ”అని శ్రీ అనురాగ్ ఠాకూర్ అన్నారు.
3. " లిబరేషన్ ఆఫ్ బంగ్లాదేశ్ ఇన్ 1971" అనే డాక్యుమెంటరీ చిత్ర నిర్మాణాన్ని కొనసాగించాలని రెండు దేశాలు అంగీకరించాయి. కొనసాగించడానికి కూడా అంగీకరించబడింది. డిజిటల్ ఎంటర్టైన్మెంట్, పరస్పర మార్పిడి ద్వారా ఒక దేశంలో నిర్మించిన చిత్రాలను దేశంలో ప్రదర్శించడం వంటి అంశాలలో రెండు దేశాల మధ్య సంబంధాల మరింత బలోపేతం చేసే అంశాలపై కూడా చర్చలు జరిగాయి.
4. 2021 డిసెంబర్ 6 న "మైత్రి దివస్" వేడుకను నిర్వహించే అంశంపై రెండు దేశాల మంత్రులు చర్చించారు. దీని కోసం రెండు దేశాలకు ఆమోదయోగ్యమైన కార్యాచరణ ప్రణాళికను రూపొందించి అమలు చేయాలని నిర్ణయించారు.2021 నవంబర్లో గోవాలో జరగనున్న 52 వ అంతర్జాతీయ చలన చిత్రోత్సవంలో పాల్గోవాలని బంగ్లాదేశ్ ని శ్రీ ఠాకూర్ ఆహ్వానించారు. 2021 జనవరి లో జరిగిన 51 వ అంతర్జాతీయ చలన చిత్రోత్సవంలో పాల్గొన్న బాంగ్లాదేశ్ కు శ్రీ ఠాకూర్ కృతజ్ఞతలు తెలిపారు. సాంస్కృతిక, ప్రజా సంబంధాలను మరింత మెరుగు పరచేందుకు చర్యలు తీసుకోవడానికి రెండు దేశాల మంత్రులు అంగీకరించారు.